CELEX: 32001R2562
Language: mt
Date: 2001-12-17 00:00:00
Title: Ir-Regolament tal-Kunsill (KE) Nru 2562/2001 tas-17 ta' Diċembru, 2001, dwar il-konklużjoni ta' Protokoll li jindika l-opportunitajiet tas-sajd u l-kontribuzzjoni finanzjarja provduti fil-Ftehim bejn il-Komunità Ekonomika Ewropea u l-Gvern tar-Repubblika Demokratika tal-Madagaskar dwar sajd 'il barra mill-Madagaskar għall-perjodu mill-21 ta' Mejju, 2001, sa l-20 ta' Mejju, 2004.

Avviż Legali Importanti

|

32001R2562

Official Journal L 344 , 28/12/2001 P. 0021 - 0025

		Ir-Regolament tal-Kunsill (KE) Nru 2562/2001tas-17 ta' Diċembru, 2001,dwar il-konklużjoni ta' Protokoll li jindika l-opportunitajiet tas-sajd u l-kontribuzzjoni finanzjarja provduti fil-Ftehim bejn il-Komunità Ekonomika Ewropea u l-Gvern tar-Repubblika Demokratika tal-Madagaskar dwar sajd 'il barra mill-Madagaskar għall-perjodu mill-21 ta' Mejju, 2001, sa l-20 ta' Mejju, 2004.IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolati l-Artikolu 37 flimkien ma' l-Artikolu 300(2) u l-ewwel sub-paragrafu ta' l-Artikolu 300(3) tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Billi:(1) Skond il-Ftehim bejn il-Komunità Ekonomika Ewropea u l-gvern tar-Repubblika Demokratika tal-Madagaskar dwar sajd 'il barra mill-Madagaskar [2], iż-żewġ partijiet kellhom taħdidiet biex ikunu stabbiliti l-emendi jew żjidiet li għandhom isiru fil-Ftehim fi tmiem tal-perjodu ta' applikazzjoni tal-Protokoll anness mal-Ftehim.(2) Bħala riżultat ta' dawn it-taħdidiet, fit-12 ta' Marzu, 2001, kien inizjalat Protokoll ġdid li jindika l-opportunitajiet tas-sajd u l-kontribuzzjoni finanzjarja provduti fl-imsemmi Ftehim għall-perjodu mill-21 ta' Mejju, 2001, sa l-20 ta' Mejju, 2004.(3) Il-Protokoll jistipula li għandu jkun hemm moniteraġġ bis-satellita skond il-kondizzjo-nijiet miftiehma bejn il-partijiet tal-bastimenti tal-Komunità li jistadu skond il-Ftehim. Għal dak il-għan, fis-17 ta' Mejju, 2001, iż-żewħ partijiet adottaw disposizzjonijiet li jistabbilixxu l-metodu ta' kif tintbagħat data ta' moniteraġġ bis-satellita dwar il-posizz-joni tal-bastimenti tal-Komunità li jistadu skond il-Ftehim, li daħal fis-seħħ fil-21 ta' Mejju, 2001.(4) Huwa fl-interess tal-Komunità li l-imsemmi Protokoll ikun approvat.(5) Il-metodu ta' allokazzjoni ta' l-opportunitajiet tas-sajd bejn l-Istati Membri għandu jitfisser fuq il-bażi ta' l-allokazzjoni tradizzjonali ta' l-opportunitajiet tas-sajd skond l-imsemmi Ftehim,ADOTTA DAN IR-REGOLAMENT:Artikolu 1Il-Protokoll li jindika l-opportunitajiet tas-sajd u l-kontribuzzjoni finanzjarja provduti fil-Ftehim bejn il-Komunità Ekonomika Ewropea u l-Gvern tar-Repubblika Demokratika tal-Madagaskar dwar sajd 'il barra mill-Madagaskar għall-perjodu mill-21 ta' Mejju, 2001, sa l-20 ta' Mejju, 2004, qiegħed b'dan ikun approvat f'isem il-Komunità.It-test tal-Protokoll huma mehmuż ma' dan ir-Regolament [3]Id-disposizzjonijiet dwar is-sistema ta' moniteraġġ ta' bastimenti (VMS) huma indikati fl-Anness ta' dan ir-Regolament.Artikolu 2L-opprtunitajiet tas-sajd indikati fil-Protokoll għandhom ikunu allokati fost l-Istati Membri kif ġej:(a) tartarun tat-tonn: | Spanja: | 18-il bastiment |Franza: | 20 bastiment |L-Italja: | 2 bastimenti |(b) konzijiet tal-wiċċ: | Spanja: | 23 bastiment |Franza: | 10 bastimenti |Il-Portugall: | 7 bastimenti |Jekk applikazzjonijiet għal liċenzi minn dawn l-Istati Membri ma jkoprux l-opportunitajiet tas-sajd kollha indikati fill-Protokoll, il-Kummissjoni tista' tqis applikazzjonijiet għal liċenzja minn kull Stat Membr ieħor.Artikolu 3L-Istati Membri li l-bastimenti tagħhom jistadu skond dan il-Protokoll huma obbligati li jgħarrfu lill-Kummissjoni bil-kwantitajiet ta' kull ħażna maqbuda fiż-żona tas-sajd Malagasy skond l-arranġamenti stabbiliti fir-Regolament tal-Kummissjoni (KE) Nru 500/2001 ta' l-14 ta' Marzu, 2001, li jagħmel regoli dettaljati għall-applikazzjoni tar-Regolament tal-Kunsill (KEE) Nru 2847/93 dwar il-moniteraġġ ta' qabdiet magħmula minn bastimenti tal-Komunità fl-ibħra ta' pajjiżi terzi u fl-ibħra internazzjonali [4].Artikolu 4Il-President tal-Kunsill qiegħed b'dan ikun awtorizzat li jaħtar il-persuni bis-setgħa li jiffirmaw il-Protokoll biex jorbot lill-Komunità.Artikolu 5Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, 17 ta' Diċembru, 2001.Għall-KunsillIl-PresidentA. Neyts-Uyttebroeck[1] Opinjoni mogħtija fil-25 ta' Ottubru, 2001, (għadha mhux ippubblikata fil-Ġurnal Uffiċjali).[2] ĠU L 73, tat-18.3.1986, p. 26.[3] Għat-test tal-Protokoll, ara ĠU L 296, ta' l-14.11.2001, p. 10.[4] ĠU L 73, tal-15.3.2001, p. 8.--------------------------------------------------ANNESSDISPOSIZZJONIJIET LI JISPEĊIFIKAW KIF GĦANDHA TKUN TRASMESSA DATA B'KONNESSJONI MAS-SORVELJANZA PERMEZZ TAS-SATELLITA TAL-POSIZZJONI TA' BASTIMENTI TAS-SAJD TAL-KOMUNITÀ LI JOPERAW SKOND IL-FTEHIM BEJN IL-KOMUNITÀ EKONOMIKA EWROPEA U L-GVERN TAR-REPUBBLIKA DEMOKRATIKA TAL-MADAGASKAR DWAR SAJD 'IL BARRA MILL-MADAGASKAR.Minħabba l-fatt li r-Repubblika tal-Madagaskar implimentat sistema ta' moniteraġġ tal-bastimenti (VMS) applikabbli għall-flotta nazzjonali tagħha u għandha l-ħsieb li testendi din is-sistema mingħajr diskriminazzjoni għal bastimenti kollha li joperaw fiż-żona tas-sajd tagħha, u li bastimenti tal-Komunità huma suġġetti għal moniteraġġ bis-satellita kull meta joperaw mill-1 ta' Jannar, 2000, skond il-liġijiet tal-Komunità, huwa rakkomandat li l-awtoritajiet nazzjonali ta' l-Istati tal-bandiera u tar-Repubblika tal-Madagaskar jagħmlu moniteraġġ bis-satellita kif ser jingħad ta' bastimenti li joperaw skond il-Ftehim bejn il-Komunità Ekonomika Ewropea u r-Repubblika Demokratika tal-Madagaskar għal sajd 'il barra mill-Madagaskar (minn hawn 'il quddiem imsejjaħ "il-Ftehim"):(1) għall-finijiet ta' moniteraġġ bis-satellita, l-awtoritajiet Malagasy bagħtu jgħarrfu lill-Komunità il-kordinati (latitudnijiet u lonġitudnijiet) taż-żona tas-sajd tal-Madagaskar (mehmuża ma' l-Anness I).L-awtoritajiet tal-Malagasy għandhom jittrasmettu din l-informazzjoni b'mod elettroniku, espress fi gradi deċimali, lis-sistema datum WGS-84;(2) il-partijiet għandhom jibdlu informazzjoni fuq indirizzi X.25 u l-ispeċifikazzjonijiet għal trasmissjoni ta' data elettronika bejn iċ-ċentri ta' kontroll tagħhom skond il-punti 4 u 6. Din l-informazzjoni għandha tinkludi dan li ġej jekk jeżistu: l-ismijiet, in-numri tat-telefon, telex u fax, u l-indirizzi e-mail (Internet jew X.400) li jistgħu jintużaw għal komunikazzjonijiet ġenerali bejn iċ-ċentri ta' kontroll;(3) il-posizzjoni ta' bastimenti għandha tkun stabbilita b'marġini ta' żball ta' anqas minn 500 metru u intervall ta' kunfidenza ta' 99 %;(4) meta bastiment li jkun qed jistad skond il-Ftehim u jkun suġġett għal moniteraġġ bis-satellita skond il-liġijiet tal-Komunità jidħol fiż-żona tas-sajd tar-Repubblika tal-Madagaskar, ir-rapporti ta' wara dwar posizzjoni għandhom jittrasmettu minnufih miċ-ċentru ta' kontroll ta' l-Istat tal-bandiera liċ-ċentru ta' moniteraġġ tas-sajd (FMC) tal-Malagasy f'intervalli ta' mhux aktar minn sagħtejn. Dawn il-messaġġi ikunu identifikati bħala rapporti ta' posizzjoni;(5) il-messaġġi speċifikati fil-punt 4 għandhom ikunu trasmessi b'mod elettroniku fil-format X.25, mingħajr aktar protokoll. Għandhom ikunu komunikati minnufih fil-format muri fl-Appendiċi II;(6) meta l-apparat ta' moniteraġġ kontinwu bis-satellita li jkun abbord bastiment tas-sajd jiżviluppa difett tekniku jew jiġrilu l-ħsara, il-kaptan tal-bastiment għandu jittrasmetti f'waqtu l-informazzjoni imsemmija fil-punt 4 liċċ-ċentru ta' kontroll ta' l-Istat tal-bandiera.F'ċirkostanzi bħal dawk ikun meħtieġ li jintbagħat rapport ta' posizzjoni kull tnax-il siegħa waqt li l-bastiment ikun fiż-żona tas-sajd tar-Repubblika tal-Madagaskar. Iċ-ċentru ta' kontroll ta' l-Istat tal-bandiera jew il-bastiment tas-sajd għandu jibgħat dawn il-messaġġi minnufih lill-FMC. L-apparat difettuż għandu jissewwa jew jinbidel malli l-bastiment itemm il-vjaġġ tiegħu tas-sajd jew fi żmien ta' mhux aktar minn xahar. Wara dan il-limitu ta' żmien, dak il-bastiment ma jkunx jista' jagħmel ktar vjaġġi tas-sajd sakemm l-apparat ikun issewwa jew inbidel;(7) iċ-ċentri ta' kontroll ta' l-Istati tal-bandiera għandhom jagħmlu moniteraġġ tal-movimenti tal-bastimenti tagħhom fl-ibħra tal-Malagasy f'intervalli ta' sagħtejn. Jekk ma jkunx qed isir moniteraġġ tal-bastimenti skond il-kondizzjonijiet stabbiliti, l-FMC għandu jkun avżat minnufih u l-proċedura msemmija fil-punt 6 għandha tapplika;(8) jekk l-FMC jistabbilixxi li l-Istat tal-bandiera ma jkunx qed jittrasmetti l-informazzjoni msemmija fil-punt 4, il-parti l-oħra għandha tkun mgħarrfa b'dan;(9) id-data tal-moniteraġġ li tkun ġiet ikkomunikata lill-parti l-oħra skond dawn id-disposizzjonijiet hija maħsuba biss għall-finijiet ta' l-awtoritajiet tal-Malagasy għall-kontroll u l-moniteraġġ tal-flotta tas-sajd tal-Komunità skond il-Ftehim. Din id-data m'għandha taħt l-ebda ċirkostanza tingħata lill-partijiet oħra;(10) il-partijiet jiftiehmu li għandhom jieħdu l-miżuri kollha meħtieġa biex jikkonformaw mal-ħtiġijiet tal-messaġġ imsemmija fil-punti 4 u 6 kemm jista' jkun malajr, u fl-ebda każ mhux aktar tard minn sitt xhur mid-dħul fis-seħħ ta' dawn id-disposizzjonijiet;(11) il-partijiet jiftiehmu li meta tintalab ikun hemm bdil ta' informazzjoni dwar l-apparat użat għall-moniteraġġ bis-satellita, biex ikun sgurat li kull biċċa mill-apparat tkun kollha kemm hi kompatibbli mal-ħtiġijiet tal-parti l-oħra għall-finijiet ta' dawn id-disposizzjonijiet;(12) kull tilwima dwar l-interpretazzjoni jew applikazzjoni ta' dawn id-disposizzjonijiet għandha tinġieb għal konsultazzjoni bejn il-partijiet fi ħdan il-Kumitat Konġunt imsemmi fl-Artikolu 9 tal-Ftehim.Dawn id-disposizzjonijiet għandhom jidħlu fis-seħħ fil-21 ta' Mejju, 2001.--------------------------------------------------